Die Formule Een Grand Prix van Monaco is gister gejaag en Ferrari het oorheers.
Die Indianapolis 500 is ook gister afgehandel. Takuma Sato van Japan het die wedren gewen. Daar was verskeie ongelukke en die voorlopersposisie het 35 keer gewissel. Fernando Alonso het ook voorgejaag, maar sy motor het onklaar geraak.
Intussen is Lionel Mapoe opgeroep na die Springbokgroep om Lukhanyo Am te vervang wat beseer is. Die Bokke het die week ŉ oefenkamp vir die toetsreeks teen Frankryk.
In Europa is die BMW PGA Kampioenskap op Wentworth in England voltooi. Alex Noren het ŉ arend op die 18de aangeteken en ŉ nuwe baanrekord van 62 in die finale ronde behaal.
In Amerika by die Dean & Deluca Uitnodigingstoernooi in Fort Worth het Kevin Kisner koning gekraai.
In Genève het die verdedigende kampioen Stanislas Wawrinka in die eindstryd met Mischa Zverev afgereken. Die telling was 4-6, 6-3 en 6-3.
Die Franse Ope het gister op Roland Garros afgeskop. Die eerste groot skok was toe die eerste gekeurde Angelique Kerber deur Ekaterina Makarova met 6-2 en 6-2 uitgeskakel is.
Van die spelers wat in die eerste ronde oorwinnings behaal het, is Grigor Dimitrov, Dominic Thiem, Petra Kvitova en Venus Williams.
Die Proteas het hul tweede Eendagkragmeting Saterdag teen Engeland ook verloor.
Engeland 330/6 (50 bb)
Suid-Afrika 328/5 (50 bb)
Engeland wen met 2 lopies.
Die derde en laaste wedstryd word vandag op Lords in Londen gespeel.
Bangladesj 341/9 (50 bb)
Pakistan 342/8 (49.3/50 bb)
Pakistan wen met 2 paaltjies met 3 balle oor.
Nieu-Seeland 189 (38.4 bb)
Indië 129/3 (26/26 bb, teiken 85)
Indië wen met 45 lopies (D/L-metode).
Caster Semenya het haar derde oorwinning in vanjaar se Diamantliga in die 800 m in Oregon behaal. Haar wentyd was 1 min 57.78 sek.
Die 100ste Toer van Italië het gister ná 21 skofte ten einde geloop. Tom Dumoulin het die wedren gewen.
Gauteng Noord se Jaguars het die eerste span geword om hul plek in die halfeind van die Brutal Fruit Premier Liga te bespreek. Hulle het die Gauteng Golden Fireballs in Bloemfontein met 56-49 geklop. Gister het die Noord-Wes Flames en die Wes-Kaap se Southern Stings sake uitgespook. Die Flames het hul plek in die halfeind verseker met ŉ oorwinning van 49-44.
In Engeland is die FA-beker se eindstryd Saterdag afgehandel.